b'\n_START_ARTICLE_\n\xc5\xa0entlovrenka\n_START_PARAGRAPH_\n\xc5\xa0entlovrenka, v literaturi se znana tudi kot: lovren\xc4\x8danka crna, Lorenztraube, Scwarzer, Magdalena nera je vinska trta in rde\xc4\x8de vino. Pri nas je raz\xc5\xa1irjena na obmo\xc4\x8dju Posavskega rajona, v Belokranjskem vinorodnem okoli\xc5\xa1u._NEWLINE_Domneva se, da je domovina \xc5\xa1entlovrenke Francija, ime naj bi dobila po kraju Saint-Laurent v Medocu pri Bordeauxu. Domneva se tudi, da je dobila ime po svetniku Lovrencu, ki goduje 10. avgusta, ker za sorta dozori zgodaj. Ta sorta je odporna proti pozebi in osipanju ob cvetenju._NEWLINE_Grozd trte je srednje velik, nabit in cilindri\xc4\x8dno sto\xc5\xbe\xc4\x8daste oblike. Jagoda je temno modre barve, zaradi zbitosti nekoliko ovalne oblike in ima srednje debelo ko\xc5\xbeico. Listje je okroglo ali tridelno, srednje veliko, temno zelene barve, ki v jeseni porde\xc4\x8di._NEWLINE_Vino te sorte je temno rde\xc4\x8de barve, s sve\xc5\xbeim sadnim vonjem in izrazito kislino zato se mora starati. Ko vino dozori je \xc5\xbeametasto, polnega okusa z bogato aromo. Pri nas se kot samostojna sorta ne pojavlja pogosto, najve\xc4\x8dkrat jo dodajajo k belokranjski Metli\xc5\xa1ki \xc4\x8drnini.'